section_heading: Prije otoka
paragraph_text: Kate se nalazi u Novom Meksiku, pokušava dobiti pozajmicu u banci služeći se lažnim imenima ("Maggie", "Meg", "gđica Ryan"). Trojica naoružanih maskiranih muškaraca ulaze u banku s namjerom da je opljačkaju. Kate se nađe na podu usred kaosa. Ipak uspije doći do puške jednoga od muškaraca, ali nakon što joj jedan od zaposlenika banke kaže da ubije lopova, ona se brani činjenicom da ne zna kako se koristi oružje. Nakon toga je jedan od lopova odvuče u sobu i nakon što se cijela situacija smiri oni se poljube pa se na taj način otkriva da je i Kate dio tima pljačkaša. Čovjek udari Kate kako bi i dalje izgledalo kao da je ona nedužni civil te joj prijeti da će ju ubiti ako ih menadžer banke ne odvede u trezor s gotovinom. U pozadini jedan od pljačkaša govori menadžeru banke da je cijela ideja o pljački bila Kateina. Međutim, ona uskoro ubije svoje suradnike i kaže menadžeru da otvori sigurnosni pretinac broj 815 - pravi razlog pljačke banke. Menadžer ga otvara i Kate uzima iz njega jedinu stvar: kuvertu.